“Ҡаҙ өмәһе” байрамы
Алып барыусы.Һаумыһығыҙ ,ҡәҙерле тамашысылар: балалар ҡунаҡтар. Бөгөн беҙҙә “Ҡаҙ өмәһе” байрамы. Ҡаҙ-өмәһе – башҡорт  һәм татар халыҡтарының иң изге  йолаларынынан береһе. Көҙгө эштәрҙе бөтөргәс үткәрелә торған байрам – ҡаҙ туйы.
Ҡәҙерле тамашасылар , бөгөн беҙ һеҙгә ошо байрамға арналған әҙәби -  музыкаль тамаша күрһәтәсәкбеҙ, рәхим итегеҙ.
Алып  барыусы. Инәйҙәр ,апайҙар ,ҡыҙҙар ,эшләп буламы ?
Инәй.Булды, булмаған ҡайҙа ул , ҡыҙҙарым бигерәк уңған, етеҙҙәр ,ҡаҙҙарҙы йолҡоп та бөтөрҙөләр инде....(Һөйләшеү ошоға оҡшаш)
Алып барыусы.Ҡунаҡтар ҙа  киләлер инде. Ҡаршы алайым әле: Әйҙү-үк, әйҙү-үк ,түрҙән уҙығыҙ, рәхим итегеҙ. (Ҡунаҡтар, “бабай” , малайҙар башҡорт милли халыҡ кейемендә килеп инәләр). 
Хайдар.(күрешә). һаумыһығыҙ,хужалар ,инәйҙәр , апайҙар ,ҡыҙҙар .
Хужабикә (алып барыусы). Һаумыһығыҙ , һаумыһығыҙ, ҡунаҡтар , һау ғына килеп еттегеҙме?( Һәр береһе менән күрешеп сыға)
Ислам. Һеҙҙе Ҡаҙ өмәһе байрамы менән ҡотлайбыҙ Йортоғоҙға бәрәкәт ,үҙегеҙгә хәрәкәт теләйбеҙ.
Эмиль.
Эштәрегеҙ уң булһын
Ҡаҙҙарығыҙ күп булһын!
Хужабикә.Рәхмәт, балалар ,изге теләгегеҙгә ,яҡты йөҙөгөҙгә . Амин , балалар ,әйткәнегеҙ килһен ,байрамға рәхим итегеҙ. Ҡаҙҙарҙы ла йолҡоп ,таҙартып ҡуйҙыҡ ,йыуаһы ғына ҡалды.
Руслан. Йолҡолған  ҡаҙ йыуылырға  тейеш , киттек йылға буйына .(Йорттан, көйәнтәләренә ҡаҙҙар аҫҡан ҡыҙҙар сыға.Улар “Ҡаҙ ҡанаты”  көйөнә йыр йырлайҙар).
Ҡаҙ ҡанаты, ҡаҙ өмәһе
Йылдарына бер генә.
Ғүмер буйы онотолмай,
Тыуып үҫкән ил генә
Ҡаҙ ҡанаты , ҡаҙ өмәһе-
Борондан ҡалған йола.
Һеҙҙә була , беҙҙә була,
Күңел шатлыҡтан тула.
Ҡаҙ ҡанаты ҡаурый ,ҡаурый,
Ҡоймаҡ майларға була.
Уйнамағас та көлмәгәс,
Был донъя ниңә ярай. 
(Балалар залдан сыға. Бабай һәм ҡатын –ҡыҙ өйҙә ҡала)
Хатын-ҡыҙ-Инде донъялар тыныс тороп , имен – аман ғүмер итергә яҙһын.
Бабай-Бала- сағаның көнөн күреү бәхетенә ирешәйек...
-Хатын-ҡыҙ Әйҙә әле, бабай , тик ултырма ,уйнап ебәр  гармуныңды.
(Ҡатын-ҡыҙ йырлай, бабай гармунда уйнай “Өй” йыйыштыралар
)
Хатын-ҡыҙ-Ана, ҡайтып та еттеләр ҡаҙ йыуыусылар.
Бабай -Рәхмәт, балаҡайҙарым, ниндәй матур, таҙа  йыуғандар, юҡҡа ғына “Ағас  емеше менән, әҙәм эше менән матур” тимәйҙәрҙер....
Алып барыусы. “Эш бөткәс уйнарға ярай” тигәндәр боронғолар. Уйнап- көлөп , йырлап – бейеп  алайыҡ. Әстәғәфирулла ,бабайыбыҙ йоҡлап    киткән түгелме һуң? Оло кешегә ни, күп кәрәкме? Йонсоғандыр ,арығандыр.Әйҙәгеҙ ,ҡыҙҙар ,бабайға йыр  йырла алайыҡ, бәлки уяныр ҙа.(Йыр “Бабаҡай”)
Бабай (уяна ,иҫнәй).Ай алла, йоҡлап киткәнмен түгелме Ҡартлыҡ-шатлыҡ түгел шул, бар ине минең  дә йәш саҡтар.
Лира.Бабай, беҙҙең бейегебеҙ килә, уйна әле гармуныңда бейеү көйөн.
Бабай.Эй, бик матур ҡыҙҙарым ултыра икән, күрмәй ҙә торам.Уйнайым ,уйнайым, бейей генә күрегеҙ.
Алып барыусы.
Бейеүселәр баҫығыҙ,
Әйләнмәһен башығыҙ.
Уйнап-көлөп ,йырлап-бейеп,
Күмәк күңел асығыҙ
(“Кәсәләр менән бейеү”- ҡыҙҙар башҡара)
Камилла. Бейеү ҙә бейеү, уйын да уйнап алайыҡ.
Алып барыусы.Балалар, ниндәй уйын уйнайбыҙ
Балалар.” Аҡ тирәк – күк тирәк” уйынын уйнайбыҙ.
Аҡ тирәк, күк тирәк,
Беҙҙән һеҙгә кем кәрәк?
Беҙгә һеҙҙән йыр кәрәк.
-Беҙгә һеҙҙән шиғыр кәрәк.(Камилла шиғыр һөйләй.)
-Беҙгә һеҙҙән бейеү кәрәк.
-Һеҙҙән, беҙҙән тип тормайыҡ, бергәләшеп бейейек.(        бейей )
Алып барыусы.Эй,рәхмәт төшкөрө, бик матур бейенегеҙ.
Бабай.Йәш саҡтағы һымаҡ еңеләйеп кителде ләһә, әллә бер-икене баҫып алаһы инде .(Бабай бейей.)
Алып барыу(Уйын ваҡытында  “Шүрәле” килеп  инә,уйынға ҡатнаша, бармағы ҡатырғанан яһалған “бүрәнә”гә ҡаҫылған.)

Алып барыусы ( ҡурҡҡан булып).Абау, кем һуң был, балалар ?Ҡот осҡос , енме,  шайтанмы?
Балалар. Шүрәле килгән,әкиәттән килгән.
Шүрәле.Шүрәле шул,мин әкиәттән түгел, ана-а-ау урмандан килдем.Былтыр батырҙы эҙләйем мин ,ошо яҡҡа китте, тигәйнеләр. Ҡайҙа ул, табып бирегеҙ миңә. Күрәһегеҙме. Былтыр ҡыҫты бармағамды.
Алып барыусы.Балалар, Шүрәле ҡыҫылған  бармаҡ менән әле лә йөрөй икән, былтыр ғына түгел, йөҙ былтыр үткән, ә быйыл ҡысҡырып тора.
Бабай.Шулац щул, ҡыҫҡанға былтыр,ҡысҡырмайҙар быйыл. Мин ул Былтыр батыр. Тағы ла бер зыянлыҡ ҡылырға уйлап килгәнһеңдер әле, байрам боҙоп йөрөйһөң.

Шүрәле.Юҡ-юҡ, бармағымды ысҡындыр ҙа, ҡайтып китәм ,үтенеп һорайым, ысҡындыра күр.
Бабай.Нишләйбеҙ, балалар,ысҡындырабыҙмы ?Ышанабыҙмы Шүрәлегә?
Баалар Эйе
Бабай.Кил  бындараҡ, Шүрәле.Бына бармағың ысҡынды ла. Бар ҡайтып кит инде, ә беҙ байрамды дауам итәйек.
Шүрәле.Балалар,Батыр, ҡалдырығыҙ мине байрамығыҙҙа. Минең дә бәлеш, аш ашаҡым ,ҡоймаҡлап, баллап сәй эскем килә. Мин беренсе мәртәбә “Ҡаҙ өмәһе” байрамын күрәм.Бик күңелле байрам икән ул. Уйындар өйрәтермен.
Бабай.Ҡалдырабыҙмы, рөхсәт итәһегеҙме Шүрәлегә, балалар? Ярай, балалар риза икән, мин дә риза.Әйҙә, күрһәт уйындарыңды.
Шүрәле.Беренсе уйын-көрәш, милли көрәш. Көрәшә беләһегеҙме, ҡарайыҡ.Малайҙар, кем оҫта, кем көслө, кем сая, кем батыр, сығығыҙ бында, көс һынашабыҙ.
Малай.Мин көслө, мин батыр, мин көрәшәм һинең менән, Шүрәле.
Бабай.Башта минең  менән көрәш, унан балаларҙы саҡырырһың .(Шүрәле менән  көрәшәләр.Бабай еңә.)
Бабай.Ә хәҙер, улым, һин көрәш, бирешмә, ныҡ бул. (Милли көрәш, таҫтамал  менән.)
Шүрәле.Бик  көслөһөгөҙ икән, икегеҙ ҙә еңдегеҙ. Икенсе уйын –“Арҡан тартыш” Мин көслөмө, һеҙме, шунда күрербеҙ.Баҫығыҙ теге яҡҡа, ә мин  был  яҡта.Бер  осонан һеҙ тартаһығыҙ, икенсе  осонан-мин.Аңланығыҙмы? (“Арҡан тартыш” уйыны)
Шүрәле.Балалар, һеҙ шул тиклем дуҫ, татыу, берҙәм икәнһегеҙ.Ә көс бит берҙәмлектә,дуҫлыҡта.Рәхмәт һеҙгә, барығыҙға ла.Алып барыусы.Һиңә лә рәхмәт, Шүрәле.Ашыҡма китергә, ҡаҙ бәлешенән, сәк- сәктән, бауырһаҡтан, ҡоймаҡтан ауыҙ ит, байрам  табынына рәхим ит.
Аш бешереүсе.Балалар ҡунаҡтар, һеҙгә  тәмле итеп ҡаҙ итенән ҡаҙ бәлеше бешерҙем.Ҡоймаҡтар ҙа өлгөргән , ҡаҙ майында  майланған.Барығыҙҙы ла саҡырам, рәхим итегеҙ.Майлы ҡоймаҡ эсте тишмәй,әйҙәгеҙ. Майлап,баллап,сәй ҙә эсербеҙ.
(Барыһы ла “Ҡаҙ ҡанаты “ көйөнә  йыр йырлап,залдан сығалар.)

